Ο ΦΣ Πολιτικών Μηχανικών έδειξε έμπρακτα την αντίδρασή του στην Πρόταση για Νέο Πρόγραμμα Σπουδών η οποία κατατέθηκε. Η αντίδραση αυτή οφείλεται στο ότι οι βασικές αρχές που έπρεπε να είναι το θεμέλιο στο ΝΠΣ και καταγράφονται παρακάτω δεν ικανοποιούνται με την Πρόταση αυτή.

Στο βελτιωμένο πρόγραμμα σπουδών σε πρώτο επίπεδο πιστεύουμε

1. Να μην υπάρχει διαχωρισμός του θεωρητικού μέρους των μαθημάτων με τα εργαστήρια που αποδεικνύουν το θεωρητικό αυτό μέρος.
2. Να μην γίνει μεταφορά των μαθημάτων του παρόντος κορμού στις κατευθύνσεις
3. Να μη γίνει κατέβασμα μαθημάτων όπως αυτά του ΩΣ και των Μεταλλικών σε χαμηλότερα εξάμηνα ωστε να διασφαλίζεται το εννιαίο του διπλώματος.
4. Να μη γίνει συγχώνευση των μαθημάτων που διδάσκονται από τη Σ.Ε.Μ.Φ.Ε.
5. Να καθορίζεται από τη Σχολή ΠΜ (Καθηγητές και ΦΣ) η ύλη και η διδασκαλία των μαθημάτων που διδάσκονται από άλλες σχολές ώστε να γίνεται η σύνδεση με το αντικείμενο του πολιτικού μηχανικού εξασφαλίζοντας τα παραπάνω
6. Να λάβουμε υπόψιν τα σχόλια και τις ενστάσεις Καθηγητών (Ομότιμων και Εν ενεργεία).

Σε δεύτερο επίπεδο

1. Να γίνει εκσυγχρονισμός των συγγραμμάτων καθώς και η δυνατότητα επιλογής από το σύστημα Εύδοξος (να μην υπάρχει ένα βιβλίο διαθέσιμο προς επιλογή)
2. Να γίνει εκσυγχρονισμός των μεθόδων διδασκαλίας (εποπτικά μέσα όπου χρειάζεται και διαθέσιμο επαρκές υλικό στο διαδίκτυο)
3. Η χρήση λογισμικόυ σχεδίασης (CAD) να συγχωνευθεί με το μάθημα των τεχνικών σχεδίασης
4. Να γίνει καλύτερη οργάνωση και διακριτοποίηση του περιεχομένου των μαθημάτων «Γενική Οικοδομική» και «Στοιχεία Αρχιτεκτονικής»
5. Να γίνει καθορισμός του περιεχομένου και του αριθμού των μαθημάτων που διδάσκονται (και από τη Σχολή Τοπογράφων) ώστε να διασφαλίζονται τα επαγγελματικά μας δικαιώματα πάνω σε αυτά τα αντικείμενα λόγω του διπλώματος και μόνο.
6. Υποχρεωτική δημοσίευση των θεμάτων των εξετάσεων με υποδειγματικές λύσεις και διατήρησή τους για τα επόμενα έτη.
7. Να είναι ενιαία η «γραμμή» και το περιεχόμενο της διδασκαλίας όταν αυτή γίνεται σε ξεχωριστά τμήματα.

Να γίνει παράταση στην αλλαγή για το ΝΠΣ από τους Καθηγητές ώστε να συζητηθούν από τους Καθηγητές οι παραπάνω απόψεις.